open-index/open-wikipedia-markdown huggingface dataset:
சுவாமி பிரசாத் மௌரியா

**சுவாமி பிரசாத் மௌரியா** (*Swami Prasad Maurya*) (பிறப்பு:2 சனவரி 1954) இந்தியாவின் உத்தரப் பிரதேச சட்ட மேலவை உறுப்பினரும், வழக்கறிஞரும், சமாஜ்வாதி கட்சி அரசியல்வாதியும், இதர பிற்படுத்தப்பட்ட வகுப்பினர் ஆவார். இவர் ஜனதா தளம் (1991-96), பகுஜன் சமாஜ் கட்சி (1996-2016), பாரதிய ஜனதா கட்சி (2016-2022), சமாஜ்வாதி கட்சிகளில் (2022–தற்போது வரை) பணியாற்றியவர். இவர் உத்தரப் பிரதேச சட்டமன்ற உறுப்பினராக அக்டோபர் 1996 முதல் மார்ச் 2022 முடிய பணியாற்றியவர்.

இவர் மே 2002 முதல் ஆகஸ்டு 2003 முடிய உத்தரப் பிரதேச சட்டப் பேரரவைத் தலைவராக இருந்தவர். மேலும் மார்ச் 2012 முடிய சூன் 2016 உத்தரப் பிரதேச சட்டமன்ற எதிர்க்கட்சித் தலைவராக இருந்தவர். இ

## வகித்த பதவிகள்

## சர்சைகள்
தற்போது சமாஜ்வாதி கட்சியின பொதுச் செயலாளராக உள்ள சுவாமி பிரசாத் மௌரியா, உத்தரப் பிரதேச சட்ட மேலவை உறுப்பினராக உள்ளார். 2023-இல் சுவாமி பிரசாத் மௌரியா துளசிதாசர் இயற்றிய ராமசரிதமானஸ் நூல் குறித்து சர்ச்சைக்குரிய கருத்துகளை வெளியிட்டு, எரித்ததால்  உத்தரப் பிரதேசத்தில் பரபரப்பு ஏற்பட்டது. விசுவ இந்து பரிசத் அமைப்பினர் சுவாமி பிரசாத் மௌரியாவின் உருவ பொம்மையை எரித்தனர். மேலும் சுவாமி பிரசாத் மௌரியா மீது காவல் நிலையத்தில் முதல் தகவல் அறிக்கை பதியப்பட்டது. இதனால் சமாஜ்வாதி கட்சியிலிருந்து இவரை ஒதுக்கி வைத்துள்ளனர்.

## இதனையும் காண்க
* கேசவ பிரசாத் மௌரியா
## மேற்கோள்கள்

## வெளி இணைப்புகள்
* 

பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:1954 பிறப்புகள்
பகுப்பு:வாழும் மக்கள்
பகுப்பு:பௌத்தர்கள்
பகுப்பு:உத்தரப் பிரதேச அரசியல்வாதிகள்
மாநில நெடுஞ்சாலை 239 (தமிழ்நாடு)

**மாநில நெடுஞ்சாலை 239** அல்லது **SH 239** என்பது ஆரணி நகரில் இருந்து படவேடு வரை உள்ள மாநில நெடுஞ்சாலை ஆகும். இங்கு படவேடு ரேணுகாம்பாள் ஆலயம் மிகவும் பிரசித்தி பெற்ற சுற்றுலா தலமாக விளங்குகிறது

## மேற்கோள்கள்

1. ஆரணி முதல் திருவண்ணாமலை வரையுள்ள சாலையை 4 வழிச்சாலையாகவும், ஆரணி - படவேடு சாலை மாநில நெடுஞ்சாலையாகவும் தரம் உயர்த்துதல்
ஆண்ட்ரூ காலின்

**ஆண்ட்ரூ சான் தியோடர் காலின்** (*Andrew John Theodore Colin*, பிறப்பு: 1936) பிரிட்டிசு பல்கலைக்கழக கணினி அறிவியல் துறையின் பேராசிரியராகப் பணியாற்றினார். இவர் பரவலாகப் பயன்படுத்தப்படும் பைனரி மர தரவு கட்டமைப்பின் இணை கண்டுபிடிப்பாளர் ஆவார். பேராசிரியர் காலின் கணினி அறிவியலின் பல்வேறு அம்சங்களில் 12 பாடப்புத்தகங்களை வெளியிட்டார். அவற்றில் சில பிற மொழிகளில் மொழிபெயர்க்கப்பட்டுள்ளன.

ஆண்ட்ரூ காலின் 1957 ஆம் ஆண்டு முதல் 1960 ஆம் ஆண்டு வரை இலண்டன் பல்கலைக்கழகத்தின் பிர்க்பெக் கல்லூரியில் விரிவுரை செய்தார். 1960 ஆம் ஆண்டு இலண்டன் பல்கலைக்கழகத்தின் கணினி அறிவியல் நிறுவனத்திற்குச் சென்றார். 1965 ஆம் ஆண்டு முதல் 1970 ஆம் ஆண்டு வரை லான்காசுடர் பல்கலைக்கழகத்தில் கணினி அறிவியல் ஆய்வகத்தின் இயக்குநராக இருந்தார். 1970 ஆம் ஆண்டு ச்ட்ராத்க்லைடு பல்கலைக்கழகத்தில் புதிதாக உருவாக்கப்பட்ட கணினி அறிவியல் துறையில் பேராசிரியராக நியமிக்கப்பட்டார்.  1983 ஆம் ஆண்டு துறைத் தலைவர் பதவியில் இருந்து விலகினார். தொடர்ந்து கற்பித்தல் துறையின் ஆராய்ச்சியின் அடிப்படையில் வணிக பயன்பாடுகளை உருவாக்கும் பணியை மேற்கொள்ள புதிய நிறுவனத்தைத் தொடங்கினார். அதைத் தொடர்ந்து,  ச்ட்ராத்க்லைடு பல்கலைக்கழகத்தில் பகுதிநேர பட்டதாரி ஆசிரியராக விரிவுரையாற்றினார். கிளாசுகோவில் உள்ள செயின்ட் மேரிசு கதீட்ரலின் பாடகர் குழுவிலும்  பாசு இசையில் பாடினார்.

2018 செப்டம்பர் 25 இல் தனது 82-ஆவது அகவையில் இறந்தார்.

## மேற்கோள்கள்

பகுப்பு:2018 இறப்புகள்
பகுப்பு:1936 பிறப்புகள்
பகுப்பு:கணினியியலாளர்கள்
பகுப்பு:பிரித்தானிய அறிவியலாளர்கள்
மலபார் சிறிய காட்டு ஆந்தை

**மலபார் சிறிய காட்டு ஆந்தை** (Malabar Jungle owlet, அறிவியல் பெயர்: *Glaucidium radiatum  malabaricum*) என்பது தென்னிந்தியா குறிப்பாக மேற்குத் தொடர்ச்சி மலைகளை பூர்வீகமாக கொண்ட ஒரு ஆந்தை ஆகும். இது சிறிய காட்டு ஆந்தையின் கிளை இனமாக கருதப்படுகிறது.

## விளக்கம்
மைனா அளவுள்ள இது சுமார் 20 செ.மீ. நீளம் இருக்கும். இதன் அலகு மஞ்சள் தோய்ந்த கொம்பு நிறத்திலும், விழிப்படலம் நல்ல மஞ்சள் நிறத்திலும், கால்கள் மஞ்சள் நிறத்திலும் இருக்கும். இது சிறிய, குறுகிய, வட்டமான தலை உடையது. உடலின் மேற்பகுதி ஆழ்ந்த பழுப்பு நிறமாகத் தெளிவான இளங் கருஞ்சிவப்புப் பட்டைகளுடன் காணப்படும். மோவாய், நடுமார்பு, வயிறு ஆகியன வெண்மை நிறத்தில் இருக்கும். உடலின் பிற கீழ்ப்பகுதிகள் ஆலிவ் பழுப்பு நிறப் பட்டைகளோடு கூடிய வெண்மை நிறத்தில் இருக்கும். இறக்கை அடியில் காணப்படும் கருஞ்சிவப்புப் பகுதி பறக்கும்போது தெளிவாகத் தெரியும். இவற்றில் பாலின வேறுபாடு பெரிதாக இல்லை. இப்பறவையை முழு இனம் என்ற அந்தஸ்துக்கு உயர்த்தலாம் என்று பரிந்துரைக்கப்படுகிறது.

## வாழ்விடமும் பரவலும்
மலபார் சிறிய காட்டு ஆந்தையானது தென்னிந்தியாவின் கேரள, கருநாடக மாநிலங்களில் மேற்குத் தொடர்ச்சி மலை சார்ந்த பகுதிகளில் தேக்கு, மூங்கில் மரக் காடுகளை சார்ந்து திரிகின்றது.

## நடத்தையும் சூழலியலும்
இவை தனித்தோ, இணையாகவோ காலை மாலை நேரங்களில் மறைவிடத்திலிருந்து வெளிப்பட்டு இரை தேடும். மேக மூட்டமான நாட்களில் பகல் முழுதும் சுறுசுறுப்பாக வேட்டையாடும். பகலில் பிற பறவைகளின் தொல்லையில் இருந்து தப்பிக்க மரக் கிளைகளில் இலைகளின் மறைவில், மரப் பொந்துகளில் மறைந்து இருக்கும். யாரேனும் நெருங்கினால் இறக்கையை அடித்து பறந்து வேறொரு மரத்தில் அமர்ந்து தலையை திருப்பி வந்தவரின் நடவடிக்கையை ஆராயும். இவை வால்காக்கை, நீண்டவால் கரிச்சான் ஆகியவற்றுடன் சேர்ந்தும் இரை தேடக் காணலாம். வெட்டுக்கிளி சிள் வண்டு, பெரிய பூச்சிகள், நத்தைகள்,  சிறு பறவைகள் ஆகியவற்றை இரையாகத்தேடித் தின்னும்.   கோ குக் கோ ஓகுக் என ஐந்து வினாடிகள் தொடர்ந்து கத்தும். 

இதன் இனப்பெருக்க காலம் மார்ச் முதல் மே வரை.  தரையில் இருந்து மூன்று மூதல் ஐந்து மீட்டர் உயரத்தில் கூடமைக்கும்.  குக்குறுவான் மரங்கொத்தி ஆகியவை முன்பே குடைந்த பொந்துகளை கூட்டுக்குப் பயன்படுத்தும். மூன்று முதல் நான்கு முட்டைகள் வரை இடும். முட்டைகள் வெண்மை நிறத்தில் இருக்கும்.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:ஆந்தைகள்
பூமன் ஆந்தை

**பூமன் ஆந்தை** (உயிரியல் பெயர்: *Bubo zeylonensis leschenaulti*) என்பது பழுப்பு மீன் ஆந்தையின் துணை இனமாகும். இப்பறவை இந்தியாவில் இருந்து மியான்மர் வழியாக மேற்கு தாய்லாந்து வரையான பகுதியை வாழ்விடமாக கொண்டுள்ளது. இலங்கையில் இப்பறவையை **ஊமத்தம் கூகை** என்று அழைப்பர்.

## விளக்கம்
பூமன் ஆந்தை சற்று பருமனான ஒரு ஆந்தை ஆகும். இது சுமார் 56 செ.மீ. நீளம் இருக்கும். இதன் அலகு பசுமை தோய்ந்த வெளிர் மஞ்சள் நிறத்தில் இருக்கும். விழிப்படலம் நல்ல பொன் மஞ்சள் நிறத்தில் இருக்கும். இதன் கால்கள் ஆழ்ந்த மஞ்சள் அல்லது பசும் நிறத்தில் இருக்கும். இந்த ஆந்தை கருஞ் சிவப்புக் கலந்த பழுப்பு நிறத்தில் இருக்கும். தலையில் கொம்புகள் போன்ற மயிர் குஞ்சங்கள் இருக்கும். உடலின் மேற் பகுதியில் நெருக்கமாக கறுப்புக் கோடுகள் காணப்படும். உடலின் கீழ்ப்பகுதி மஞ்சளும், இளஞ்சிவப்பும் தோய்ந்த வெண்மையான நிறத்தில் இருக்கும். நெளி நெளியான பழுப்பு நிறக் குறுக்குப் பட்டைக் கோடுகளும், பெரிய கறுப்புக் கோடுகளும் காணப்படும். தொண்டையும் முன் கழுத்தும் எத்தகைய கறையும் இன்றி நல்ல வெண்மை நிறத்தில் இருக்கும். கால்களில் தூவி போர்வை இருக்காது. 

## பரவலும் வாழிடமும்
இப்பறவை இந்தியாவில் இருந்து மியான்மர் வழியாக மேற்கு தாய்லாந்து வரையான பகுதியை வாழ்விடமாக கொண்டுள்ளது. இப்பறவை சமவெளிகளில் நீர்வளம் மிகுந்த பகுதிகளில் அடர்ந்த மாந்தோப்புகளிலும், சாலை ஓரங்களில் உள்ள பெரிய மரங்களிலும் காண இயலும். நீலகிரி, பழனி மலைகளில் 1144 மீட்டர் உயரம் வரைக் காணப்படுகின்றன.    

## நடத்தை
பூமன் ஆந்தையானது நீர்நிலைகளை அடுத்து உள்ள மரங்களிலோ, பாறைகளிலோ அமர்ந்தபடி நீர்ப்பரப்பை நோட்டமிட்டபடி சமயம் வாழ்க்கும்போது மீனைப் பிடிக்கும். நீர்பரப்பை ஒட்டி குறுக்கும் நெடுக்குமாக பறந்து மீனைப் பிடிப்பதும் உண்டு. நீரில் பாயாமல் மீன்களைக் கால்களால் இலாவகமாகப் பற்றிப் பிடிக்கும். ஆழமற்ற நீரில் இறங்கி நீராடும் பழக்கம் இதற்கு உண்டு. இதன் முதன்மை உணவில் மீன், தவளை, நண்டு போன்றவை உள்ளன. 'பூம்ம், பூம்ம்' எனக் கொஞ்ச நேரத்திற்கு ஒருமுறை கத்தும்.  

## இனப்பெருக்கம்
இவை திசம்பர் முதல் மார்ச் வரை இனப்பெருக்கம் செய்கின்றன. மாமரங்கள், அத்தி மரங்கள், அரச மரங்கள், ஆல மரங்கள், குங்கிலிய மரம்  மற்றும் தாழ்நில காடுகளில் உள்ள மற்ற பெரிய மரங்களில் நிழலான இடங்களில் கூடு கட்டுகின்றன. பெரிய மரக்கிளைகளின் பிரிவில் உள்ள பொந்துகளிலும் பாறைகளிடையேயான பிளவிலும் பாழடைந்த கட்டிடங்களிலும் ஒன்றி அல்லது இரண்டு முட்டைகள் இடும். பொதுவாக நீரிநலைக்கு அருகிலேயே இனப்பெருக்கம் செய்யும். அடைகாத்தல் 38 நாட்கள் அல்லது சற்றே குறைவாக இருக்கும். குஞ்சுகள் வளர ஏழு வாரங்கள் ஆகும். குஞ்சுகள் வளர்ந்து முதிர்ந்த பறவைகளுக்கு உரிய அடர்த்தியான நிறத்தை அடைய மூன்றாண்டுகள் ஆகும்.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:ஆந்தைகள்
மன்ஜிந்தர் சிங் சிர்சா

**மன்ஜிந்தர் சிங் சிர்சா**  (*Manjinder Singh Sirsa* (பிறப்பு: 12 பிப்ரவரி 1972) தில்லி பாரதிய ஜனதா கட்சியின் தேசியப் பொதுச்செயலாளராக கட்சியின் தேசியத் தலைவர் ஜெகத் பிரகாஷ் நட்டாவால் 29 ஆகஸ்டு 2023 அன்று நியமிக்கப்பட்டார். ஆவார். இவர் முன்னர் 2021 வரை சிரோமணி அகாலி தளம் சார்பில் தில்லி சட்டமன்ற உறுப்பினராக 2013-2015 மற்றும்  2015-2020 காலங்களில் பணியாற்றியவர்.

1 டிசம்பர் 2021 அன்று மன்ஜிந்தர் சிங் சிர்சா சிரோமணி அகாலி தளம் கட்சியிலிருந்து விலகி பாரதிய ஜனதா கட்சியில் இணைந்தார்.

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:சீக்கியர்கள்
பகுப்பு:தில்லி சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தில்லி அரசியல்வாதிகள்
திமிட்ரியோசு மாசுட்ரோவாசிலிசு

**திமிட்ரியோசு மாசுட்ரோவாசிலிசு**  (*Dimitrios Mastrovasilis*)  கிரேக்க நாட்டைச் சேர்ந்த ஒரு சதுரங்க விளையாட்டு வீரராவார். 1983 ஆம் ஆண்டு சூன் மாதம் 22 ஆம் தேதியன்று இவர் பிறந்தார். 2003 ஆம் ஆண்டில் பிடே அமைப்பு இவருக்கு கிராண்டு மாசுட்டர் பட்டத்தை வழங்கியது. 2004  ஆம் ஆண்டில்  பிடே உலக சதுரங்க வெற்றியாளர் போட்டியிலும்  2017 ஆம் ஆண்டில் பிடே உலகக் கோப்பை போட்டியிலும் இவர்  போட்டியிட்டார். 2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியிலும் இவர் விளையாடினார்.

## சதுரங்க வாழ்க்கை
2000 ஆம் ஆண்டு ஐரோப்பிய இளையோர் சதுரங்கப் போட்டியில் 18 வயதுக்குட்பட்டோர் பிரிவில் திமிட்ரியோசு மாசுட்ரோவாசிலிசு  வெள்ளிப் பதக்கம் பெற்றார்  2003  ஆம் ஆண்டில்  லிபியாவின் அச்லெட்டில் நடந்த 1 ஆவது மத்தியதரை இளையோர் சதுரங்க வெற்றியாளர் போட்டியிலும் இவர் வென்றார்.  இதற்கடுத்த  ஆண்டு  டோபோலாவில் கிரில் இயார்ச்சீவு  உடன் சமநிலை முடிவைப் பெற்று 1ஆவது-2ஆவது இடத்தைப் பிடித்தார். 2007 ஆம் ஆண்டில் , அக்ரோபோலிசு பன்னாட்டு சதுரங்கப் போட்டியில்  கிரில் இயார்ச்சீவு, வாதிம் மலகாட்கோ, மிர்சியா பார்லிகிராசு,  இரிசுடோசு பனிகாசு  மற்றும் திமிட்ரி  சுவெதுசுகின் ஆகியோருடன் 2 ஆவது முதல் 7ஆவது இடத்தைப் பிடித்தார். 2012 ஆம் ஆண்டில் இவர் லெரோசு தீவில் நடைபெற்ற  ஆர்ட்டெமிசு கோப்பையை வென்றார்.

குழு போட்டி நிகழ்வுகளில், சதுரங்க ஒலிம்பியாடு உலக அணி சதுரங்க வெற்றியாளர்  மற்றும் ஐரோப்பிய அணி  ஆகியவற்றில் திமிட்ரியோசு மாசுட்ரோவாசிலிசு கிரேக்க நாட்டைப் பிரதிநிதித்துவப்படுத்தினார். 2016 ஆம் ஆண்டில்  இவர் 8 ஆவது லப்ளின் யூனியன் மெமோரியலில் போலந்து அணியை தோற்கடித்த ஐரோப்பா அணியின் ஒரு பகுதியாக இருந்தார்.

## தனிப்பட்ட வாழ்க்கை
சதுரங்க கிராண்டுமாசுட்டர் அதானசியோசு மாசுட்ரோவாசிலிசு இவரது சகோதரர் ஆவார்.  போலந்து பெண் கிராண்டுமாசுட்டர்  இயோலாண்டா சவாட்சுகாவை இவர் மணந்தார்.

## மேற்கோள்கள்

## புற இணைப்புகள்
* டிமிட்ரியோஸ் மாஸ்ட்ரோவாசிலிஸ் செஸ் கேம்கள் 365Chess.com இல்

பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:1983 பிறப்புகள்
பகுப்பு:கிரேக்கர்கள்
ஆலந்தி அணை

**ஆலந்தி அணை** (*Alandi Dam*) என்பது இந்தியாவின் மகாராட்டிரா மாநிலத்தில் நாசிக் மாவட்டத்தில் உள்ள ஆலந்தி ஆற்றில் கட்டப்பட்டுள்ள ஒரு மண் நிரப்பும் அணையாகும்.

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  ஆகும். அணையின் நீளம்  ஆகும். அணையின் உள்ளடக்கம் . அணையின் மொத்த சேமிப்பு திறன்  ஆகும்.

## நோக்கம்

* நீர்ப்பாசனம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:நாசிக் மாவட்டத்திலுள்ள அணைகள்
தெல்கர் அருவி

**தெல்கர் அருவி** (*Telhar Falls*) என்பது இந்தியாவின் பீகார் மாநிலத்தில் உள்ள கைமூர் மாவட்டத்தில் அமைந்துள்ள ஓர் அருவியின் பெயராகும். இந்த அருவி துர்காவதி  நதியின் தோன்றுமிடத்திற்கு அருகில் அமைந்துள்ளது. துர்காவதி நீர்த்தேக்க திட்டத்தில் இருந்து சில கிலோமீட்டர் தொலைவில் அருவி உள்ளது.

தெல்கர் அருவியிலிருந்து வெளியேறும் தண்ணீர் ஒவ்வொரு பருவத்திலும், ஒவ்வொரு மாதமும் குளிர்ச்சியாக இருக்கும் என்று அறியப்படுகிறது. கைமூர் மலைகளின் பரப்பளவு மற்றும் காடுகளுக்கு மத்தியில் அழகிய தெல்கர் குந்து அருவி, துட்லா பவானி அருவி, காசிசு அருவி, மஞ்சர் குந்து அருவி ஆகியவை  மழை நாட்களில் மிகவும் பசுமையாக அமைந்திருக்கும்.
 
## மேற்கோள்கள்

பகுப்பு:பீகார் அருவிகள்
பாம் அணை

**பாம் அணை** (*Bham Dam*) என்பது இந்தியாவின் மகாராட்டிர மாநிலத்தில் உள்ள நாசிக் மாவட்டத்தில் கோதாவரி ஆற்றின் பாம் துணை நதியில் கட்டப்பட்டுள்ள புவி ஈர்ப்பு அணை ஆகும்.

## விவரக்குறிப்புகள்
அணையின் உயரம் இதன் குறைந்த அடித்தளத்திற்கு மேல்  ஆகும். அணையின் நீளம்  ஆகும் . அணையின் நேரடி சேமிப்பு திறன் .

## நோக்கம்
நீர்ப்பாசனம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:நாசிக் மாவட்டத்திலுள்ள அணைகள்
துவா குந்து

**துவா குந்து** (*Dhua Kund*) இந்தியாவின் பீகார் மாநிலத்தில் உள்ள சசாராம் நகரத்தில் அமைந்துள்ள ஒரு சோடி அருவிகளைக் குறிக்கிறது. சசாரம் நகரத்திலிருந்து 10 கிலோமீட்டர் தொலைவில் கைமூர் மலையில் இவை அமைந்துள்ளன. இந்த அருவிகள் 50-120 மெகாவாட்டு நீர்மின்சாரத்தை உற்பத்தி செய்யும் திறன் கொண்டவையாகும்.
 
ஒவ்வோர் ஆண்டும் இரக்சா பந்தன் நாளன்று இந்த நீர்வீழ்ச்சிகளின் வளாகத்தில் திருவிழா நடத்தப்படுகிறது.

## மேற்கோள்கள்

பகுப்பு:பீகார் அருவிகள்
தில்சக்ரி

**தில்சக்ரி** (*Tilsakri*)(**தில்பட்டி**  அல்லது **தில்பாப்டி**) என்பது இந்தியாவில் தோன்றிய ஒரு இனிப்பு அல்லது தின்பண்டமாகும். இது எள்அல்லது வேர்க்கடலையினை முதன்மைப் பொருளாகக்கொண்டு வெல்லம் கலந்து செய்யப்படும் இனிப்பு ஆகும். தில் எனப்படும் எள் அல்லது வேர்க்கடலைப் பருப்பு சர்க்கரை பாகுடன் கலந்து மெல்லிய அடுக்குகளாக வார்க்கப்படுகிறது. அமைக்கப்படுகிறது. இதனை மாதக்கணக்கில் சேமித்து வைக்கலாம். தில்சக்ரி ஒரு ***கஜக்*** என மது அருந்துபவர்கள், மதுவினை அருந்திய பின்னர் மதுவின் சுவையினை மாற்றப் பயன்படுத்தும் உணவாகப் பயன்படுகின்றது.

## தயாரிப்பு
தில்சக்ரி (இந்தி: "तिलसकरी") எள் மற்றும் வெல்லம் ஆகியவற்றைக் கொண்டு தயாரிக்கப்படுகிறது. இதனைத் தயாரிக்க அதிக நேரத்தை எடுத்துக்கொள்ளும். 5 முதல் 8 கிலோ கிராம் தில்சக்ரி தயாரிக்க சுமார் 10-15 மணி நேரம் ஆகும். அனைத்து எள் விதைகளும் உடைந்து, அவற்றின் எண்ணெய்களை மாவில் வெளியிடும் வரை மாவை அடிக்கப்படுகிறது.

ஒரு கிலோ தில்சக்ரி செய்யக் கால் கிலோ வெல்லம், அதாவது நான்கில் ஒரு பங்கு வெல்லம் தேவைப்படுகிறது. உலர்ந்த பழங்கள் சேர்ந்து தில்சக்ரி பல்வேறு வகைகளில் சுவைகளில் தயாரிக்கப்படுகிறது.

## வகைகள்
thumb| லக்னோவைச் சேர்ந்தவர் குர் ரேவாடி
இதில் சேர்க்கப்படும் பொருட்களும் தயாரிக்கப்படும் வடிவமும் மாறுபடலாம். 

* குட்-டில் டில்சாக்ரி
* தில்-ரேவதி தில்சக்ரி
* கராரி தில்சக்ரி
* தில்-மாவா தில்சாக்ரி

## மேலும் பார்க்கவும்

* கடலை மிட்டாய்/சிக்கி

## மேற்கோள்கள்

பகுப்பு:இந்திய இனிப்பு உணவுகள்
பகுப்பு:வட இந்திய உணவு வகைகள்
துர்காவதி ஆறு

பகுப்பு:இந்திய ஆறுகள்
பகுப்பு:பீகார்

**துர்காவதி ஆறு** (*Durgavati River*) அல்லது துர்கௌதி என்றும் அழைக்கப்படும் ஆறானது இந்தியாவின் பீகாரில் உள்ள கைமூர் மாவட்டத்தில்  கர்மனாசாவின் துணை ஆறாக ஓடுகிறது.

## ஆற்றோட்டம்
துர்காவதியின் மூலாதாரம் சுமார்  கர்மநாசத்தின் கிழக்கே அமைந்துள்ளது. இதன் மேல் பகுதியில்  அகலமுள்ளப் பாறைக் கால்வாய் உள்ளது. இது கிட்டத்தட்ட வடக்கே சுமார்  வரை செல்லக்கூடியது. இது பாறை நிலத்தின் கீழே விழும் போது காதர் கோ என்ற ஆழமான பகுதியினை உண்டாக்குகிறது. துர்க்கன் எனும் நிலப்பகுதியில் இதைப் போலவே உருவாகும் மூன்று நீரோட்டத்துடன் இணைகின்றது. இந்த மூன்று நீரோடைகள் லோகாரா, இதியாதுப் மற்றும் கோதாசு ஆகும். துர்காவதி கர்மனாசாவுடன் வலது கரையின் துணை ஆறாக இணைகிறது.

## அருவி
துர்காவதி அருவி சுமார்,  உயரத்திலிருந்து, துர்காவதி ஆற்றில் ரோக்தாசு பீடபூமியின் விளிம்பில் விழுகின்றது.

## துர்காவதி நீர்த்தேக்கம்
கரம்சத் அணை என்றும் அழைக்கப்படும் துர்காவதி நீர்த்தேக்கம் கைமூர் மாவட்டத்தில் உள்ள கரம்சத் கிராமத்திற்கு அருகில் அமைந்துள்ள நீர்த் தேக்க அணையாகும். 1976ஆம் ஆண்டு மத்திய அமைச்சராக இருந்த ஜெகசீவன்ராம் அவர்களால் இத்திட்டத்திற்கான அடிக்கல் நாட்டப்பட்டது. சசரம் வழியாக குத்ரா -செனாரி-மலாகிபூர் சாலை வழியாக இந்நீர்த்தேக்கத்தினை அடையலாம்.

## மேலும் பார்க்கவும்

* தர்மவதி ஆறு

## மேற்கோள்கள்
சிபினுலோசிடா

**சிபினுலோசிடா** (*Spinulosida*) என்பது ஏழு பேரினங்கள் மற்றும் ஒரு குடும்பத்துடன் குறைந்தது 120 சிற்றினங்களைக் கொண்ட கடல் விண்மீன்களின் வரிசையாகும்.

சிபினுலோசிடா உயிரிகளின் உடலில் நுண் இடுக்கி காணப்படுவதில்லை. மேலும் இவை மென்மையான உடல் சட்டக அமைப்பைக் கொண்டுள்ளன. உடலின் மேற்பரப்பில் ஏராளமான சிறிய நுண் முட்கள் இருப்பதால் இவை இப்பெயரினைப் பெற்றன. புதை படிவ சிபினுலோசிடா எதுவும் இதுவரை கண்டுபிடிக்கப்படவில்லை.

## வகைப்பாட்டியல்
பின்வரும் குடும்பம் கடல் உயிரினங்களின் உலகப் பதிவேட்டால் அங்கீகரிக்கப்பட்டுள்ளது:

* **எச்சினாசுடெரிடே** வெர்ரில், 1870

## மேற்கோள்கள்

பகுப்பு:முட்தோலிகள்
பகுப்பு:முதுகெலும்பிலிகள்
சூரியப் புயல்

**சூரியப் புயல்** (*solar storm*) என்பது சூரியனில் ஏற்படும் ஒரு குலைவாகும். இது  புவி, அதன் காந்த மண்டலம் உள்ளடக்கிய முழு சூரிய மண்டலத்தையும்  தாக்கும் , மேலும் நீண்ட கால மாற்றமான விண்வெளிக்   காலநிலைக்கும் குறுகிய கால விண்வெளி வானிலைக்கும் காரணமாகும்.

## வகைகள்
சூரிய புயல்களில் பின்வருவன அடங்கும். 

* சூரியச் சுடர்வீச்சு என்பது சூரிய வளிமண்டலத்தில் ஏற்படும் பெரிய வெடிப்பு  ஆகும். இது, காந்தப்புலக் கோடுகளைத் தாக்கிக் குறுக்கீட்டு  அவற்றை மறுசீரமைப்பதனால் ஏற்படுகிறது
* சூரியப்புறணி பொருண்மை உமிழ்வு  என்பது சூரிய மின்ம ஊடகத்தின் மிகப்பெரிய வெடிப்பால் ஏற்படுகிறது.  சில வேளைகளில் இது சூரியச் சுடர்வீச்சுகளுடன் தொடர்பு கொண்டுள்ளது.
* புவியியல் காந்தப் புயல் என்பது சூரிய வெடிப்பின் புவிக் காந்தப்புலத்துடனான  ஊடாட்டமாகும்.
* சூரியத் துகள் நிகழ்வு (SPE) புரோட்டான் அல்லது ஆற்றல் மிக்க துகள்களின்  (SEP) புயல் ஆகும்.

## மேற்கோள்கள்

பகுப்பு:விண்வெளியின் வானிலை
பகுப்பு:புவிக்காந்தப் புயல்கள்
பகுப்பு:சூரிய நிகழ்வுகள்
பகுப்பு:விண்வெளி இடர்கள்
பர்மியப் பச்சை முகடு பல்லி

***புரோன்கோசெலா பர்மனா*** (*Bronchocela burmana*) என்பது **பர்மியப் பச்சை முகடு பல்லி** எனப் பொதுவாக அழைக்கப்படுகிறது. இது ஓந்தி பல்லியின் சிற்றினமாகும். இது மலாய் தீபகற்பத்தில் காணப்படும் அகணிய உயிரி ஆகும். தெற்கு மியான்மர் மற்றும் தாய்லாந்தில் காணப்படுவதாக அறியப்படுகிறது.

## மேற்கோள்கள்

பகுப்பு:மியான்மார்
பகுப்பு:ஊர்வன
விண்மீன் புறணி

[வலது|thumb|முழு [கதிரவ மறைப்பு|சூரிய ஒளிமறைப்பின்போது கண்ணுக்குத் தெரியும் சூரியப் புறணியும்  சுடரிகளும் .]]
**விண்மீன் புறணி** *(corona )* அல்லது குற்ப்பாக, சூரியப்புறணி என்பது ஒரு விண்மீனின் அல்லது சூரியனின் வளிமண்டலத்தின் வெளிப்புற அடுக்கு ஆகும். இது   ஒரு மின்ம  ஊடகமாகும்.

சூரியப் (விண்மீன்) புறணி நிற மண்டலத்திற்கு மேலே அமைந்துள்ளது. விண்வெளியில் மில்லியன் கணக்கான கிலோமீட்டர் தொலைவுக்கு  நீண்டு செல்கிறது. இது முழு சூரிய ஒளிமறைப்பின் போது மிகவும் எளிதாகக் காணப்படுகிறது , ஆனால் இதை ஒரு சூரியப் புறணிவரைவியாலும் நோக்கலாம். கதிர்நிரல்பதிவி அளவீடுகள்  சூரியப் புறணியில் செறிவான  இயனியாக்கமும்  ஒளிக் கோளம்  எனப்படும் சூரியனின் மேற்பரப்பை விட 1000000 கெல்வின்கள் உள்ள  மின்ம ஊடக வெப்பநிலையைக் குறிக்கின்றன.

பகுப்பு:காணொளிக் கோப்பு உள்ள கட்டுரைகள்
பகுப்பு:ஒளி மூலங்கள்
பகுப்பு:சூரியன்
பகுப்பு:விண்வெளி
பகுப்பு:மின்ம ஊடகங்கள்
ஒலுவாபெமி பாலோகன்

**ஒலுவபெமி பாலோகன்** (*Oluwafemi Balogun*) நைசீரிய நாட்டைச் சேர்ந்த ஒரு  சதுரங்க வீரர் ஆவார். 1987 ஆம் ஆண்டு இவர் பிறந்தார்.  2017 ஆம் ஆண்டில் ஒலுவபெமி பலோகுனுக்கு  பன்னாட்டு சதுரங்க மாசுட்டர் பட்டத்தை  பிடே அமைப்பு இவருக்கு வழங்கியது.

## சதுரங்க வாழ்க்கை
2016 ஆம் ஆண்டில் ஒலுவபெமி பாலோகன் ஆப்பிரிக்கா 4.4 மண்டலத்திற்கான தனிநபர் சதுரங்க வெற்றியாளர் பட்டத்தை வென்றார், இதன் விளைவாக பலீகுனுக்கு பிடே மாசுட்டர்  என்ற பட்டம் வழங்கப்பட்டது. அடுத்த ஆண்டு, பலோகுன் இரண்டாவது முறையாக இந்த நிகழ்வை வென்றார். சதுரங்க உலகக் கோப்பை போட்டியில் விளையாட தகுதி பெற்றார். அதே ஆண்டு சியார்ச்சியாவின் பத்தூமியில் போட்டி நடைபெற்றது. இந்த வெற்றிக்காக இவருக்கு பன்னாட்டு மாசுட்டர்  என்ற பட்டமும் வழங்கப்பட்டது.

2017 ஆம் ஆண்டில் நடைபெற்ற சதுரங்க உலகக் கோப்பை போட்டியில்  முதல் சுற்றில் உலக சாம்பியனான மேக்னசு கார்ல்சனால் பாலோகன் தோற்கடிக்கப்பட்டார். இப்போட்டியில் நடப்பு உலக சாம்பியனுக்கு எதிராக விளையாடிய முதல் ஆப்பிரிக்கர் என்ற பெருமையை பாலோகன் பெற்றார். 2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியில் முதல் சுற்றில் அலெக்சாண்டர் பிரெட்கேவால் இவர் தோற்கடிக்கப்பட்டாரர்.

## மேற்கோள்கள்

## புற இணைப்புகள்
* 

பகுப்பு:வாழும் மக்கள்
பகுப்பு:1987 பிறப்புகள்
பகுப்பு:நைஜீரிய சதுரங்க வீரர்கள்
தென்னிந்திய பழுப்பு பாறு ஆந்தை

**தென்னிந்திய பழுப்பு பாறு ஆந்தை** (South  Indian brown hawk-owl, உயிரியல் பெயர்: *Ninox scutulata hirsuta*) என்பது பழுப்பு பாறு ஆந்தையின், கிளை இனம் ஆகும். இது தென்னிந்தியா, இலங்கை போன்ற பகுதிகளில் இனப்பெருக்கம் செய்து வாழ்கிறது.  

## விளக்கம்
புறா அளவுள்ள இப்பறவை சுமார் 32 செ.மீ. நீளம் இருக்கும். இதன் அலகு கறுப்பு நிறத்திலும், விழிப்படலம் நல்ல மஞ்சள் நிறத்திலும், கால்கள் மஞ்சள் தோய்ந்த பச்சை நிறத்திலும் இருக்கும். இப்பறவையின் உடலின் மேற்பகுதி ஆழ்ந்த கருஞ்சாம்பல் நிறத்தில் இருக்கும். நெற்றியிலும் தோள்பட்டையிலும் வெண்மை நிறம் காணப்படும். தொண்டையும் முன் கழுத்தும் சிவப்புக் கலந்த மஞ்சள் நிறமாக பழுப்புக் கோடுகளோடு காணப்படும். உடலின் பிற கீழ்ப்பகுதிகள் வெண்மையாகச் சிவப்புக் கலந்த பழுப்புப் புள்ளிகளோடு காணப்படும். வால் கறுப்புப் பட்டைகளோடும், வெள்ளை விளிம்புகளோடும் இருக்கும். இது பார்வைக்கு பாறு போன்ற வடிவம் கொண்டதாக உள்ளது. பாலின இருமை இல்லை.

## பரவலும் வாழ்விடமும்
இப்பறவை தென்னிந்தியாவில் கருநாடக மாநிலம், மேற்குத் தமிழ்நாடு, கேரளப் பகுதிகளில் ஆங்காங்கே சமவெளிகளிலும், மலைகளிலும் 1300 மீட்டர் உயரம் வரை காணப்படும். இது இலங்கையிலும் இனப்பெருக்கம் செய்து வாழ்கிறது.  இப்பறவை மரங்கள் அடர்ந்த காடுகளிலும், தோப்புகளிலும் சிறப்பாக காணப்படுகிறது.

## நடத்தை
இப்பறவை காலை மாலை அந்தியிலும், இரவு நேரத்திலும் தன் மறைவிடத்தில் இருந்து வெளிவந்து இரை தேடும். பகல் நேரத்தை தனித்தோ, இணையாகவோ மரப் பொந்தில் நேரத்தைக் கழிக்கும். பகல் வெளிச்சத்திலும் தேவைப்பட்டால் பறக்கக்கூடியது. பறந்து சென்று மரக் கிளையில் அமரும்போது, பாறுகளைப் போல மேல் நோக்கித் தாவியே மரக்கிளையில் அமரும். மாலை நேரத்தில் மரக் கிளையில் அமர்ந்து தாவித் தாவிப் பறந்து, பறந்துவரும் பூச்சிகளைக் கால் விரல்களால் பிடித்து கொண்டு மீண்டும் பழைய இடத்திற்கை வந்து சேரும். அந்திக் குருவியைப் போல மாலை அந்தியிலும் சுற்றிச் சுற்றிப் பறந்து வண்டுகளைப் பிடிக்கும் பழக்கம் இப்பறவைக்கு உண்டு. பூச்சிகள், வண்டுகள், தத்துக்கிளி போன்றவை இதன் உணவில் முதன்மை இடத்தைப் பெற்றுள்ளன. தவளை, ஓணான், சிறு பறவைகள், சுண்டெலி போன்றவற்றையும் வேட்டையாடி உண்ணக்கூடியது.  

சற்று இனிமையான மென்மையான குரலில் ஊ...உக், ஊ...உக், ஊ...உக் என நொடிக்கு ஒருமுறை என தொடர்ந்து பதிமூன்று முறை வகை கத்தும். ஒன்றுக்கொன்று குரல் கொடுப்பதும் உண்டு.

இப்பறவைகள் சனவரி முதல் மே வரை இனப்பெருக்கம் செய்கின்றன. மரப் பொந்தில் கூடு அமைக்கின்றன. இரண்டு அல்லது மூன்று முட்டைகளை இடுகின்றன. முட்டை வெள்ளையாக இருக்கும்.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
பகுப்பு:ஆந்தைகள்
வஜ்ராய் அருவி

thumb
**வஜ்ராய் அருவி** (*Vajrai Waterfall*) என்பது இந்தியாவில் மகாராட்டிர மாநிலத்தில் ஊர்மோதி ஆற்றில் அமைந்துள்ள ஓர் அருவியாகும். இது மகாராட்டிராவின் சாத்தாரா நகரத்திலிருந்து தோராயமாக   தொலைவில் பம்பாவ்லி  மற்றும் சகாயாத்ரி மலைக் கிராமத்திற்கு அருகில் உள்ளது. மூன்று அடுக்குகளைக் கொண்ட இந்த அருவியின் மொத்த நீர்வீழ்ச்சியின் உயரம்  ஆகும். மேகாலயாவில் உள்ள நோஹ்கலிகை அருவியினை அடுத்து  நீர் வீழ்ச்சி கொண்ட இந்த அருவி இந்தியாவின் இரண்டாவது மிக உயர்ந்த அருவியாகும்.

## மேற்கோள்கள்

பகுப்பு:மகாராட்டிர அருவிகள்
கமலாகரர்

**கமலாகரர்** (Kamalakara) (1616 – 1700) இந்திய வானியலாளரும், இந்திய கணிதவியல் அறிஞரும் ஆவார். இவர் மகாராட்டிராவில் பாயும் கோதாவரி ஆற்றின் வட கரையில் அமைந்த கோலகிராமத்தில் பிறந்தார். இவரின் தந்தை நரசிம்மர் 1586ல் பிறந்தார். 1606ல் பிறந்த இவரது அண்ணன் திவாகரர் வானியல் மற்றும் கணிதவியலில் அறிஞர் ஆவார். இவரது தம்பி ரங்கநாதர் ஆவார். இவர் தனது மூத்த சகோதரரிடமிருந்து வானியல் மற்றும் கணிதவியலைக் கற்றறிந்தார். கமலாகரர் வானிவியல் குறித்து ஐந்து தொகுதிகள் கொண்ட நூலை எழுதினார். பின்னர் இவரது குடும்பம் வாரணாசிக்கு இடம்பெயர்ந்தது.

## முக்கியப் படைப்புகள்
கமலாகாரர் வாரணாசியில் 1658ம் ஆண்டில்  *சித்தாந்த தத்துவ விவேகம்* ("Siddhāntatattvaviveka") எனும் வானவியல் குறித்த நூலை தொகுத்தார். இந்நூலை சுதாகர் திவாரி என்பவர் பதிப்பிட்டு, வெளியிட்டார். இந்நூல் 13 அத்தியாயங்களையும், 3,024 செய்யுள்களையும் கொண்டது. இவரது நூல் கீழ்கண்ட தலைப்புகளைக் கொண்டது: நேர அளவீட்டு அலகுகள்; கிரகங்களின் அசைவுகள்; கிரகங்களின் உண்மையான தீர்க்கரேகைகள்; கிரகங்களின் தினசரி சுழற்சியின் மூன்று சிக்கல்கள்; கிரகங்களின் விட்டம் மற்றும் தூரம்; பூமியின் நிழல்; சந்திரனின் தேய்பிறை, வளர்பிறை; சந்திர கிரகணம், சூரிய கிரகணம்; சூரியனின் வட்டத்தின் குறுக்கே கிரகப் போக்குவரத்துகளை விளக்குகிறது. இவரது பிற படைப்புகள் *சேசவாசனா* மற்றும் *சௌரவாசனா* ஆகும்.

### பிற பங்களிப்புகள்
* கமலாகரர் பாரம்பரிய இந்திய வானியல், அரிஸ்டாட்டிலின் இயற்பியல் மற்றும் இஸ்லாமிய அறிவியலாளர்களால் முன்வைக்கப்பட்ட தாலமி வானியல் ஆகியவற்றை இணைத்தார்.
* சித்தாந்த-தத்துவ-விவேகத்தின் மூன்றாவது அத்தியாயத்தில், கமலாகரர் சைன் மற்றும் கோசைன் ஆகியவற்றிற்கான கூட்டல் மற்றும் கழித்தல் தேற்றங்களைப் பயன்படுத்தி இரட்டை, மூன்று, நான்கு மற்றும் ஐந்தாவது கோணங்களின் சைன்கள் மற்றும் கோசைன்களுக்கு முக்கோணவியல் சூத்திரங்களைக் கொடுத்தார். குறிப்பாக அவர் sin(A) மற்றும் sin(A/3) மற்றும் sin(A/5) ஆகியவற்றின் அடிப்படையில் sin(A/2) மற்றும் sin(A/4) ஆகியவற்றிற்கான சூத்திரங்களை வழங்குகிறார்.
* இவர் பூமியின் ஆரத்திற்கு 60 அலகுகளின் மதிப்பை ஊகித்து 1° இடைவெளியில் சைன்களுக்கான மதிப்புகளைக் கொடுத்துள்ளார்.
* கமலாகரர் ஒரு கிரகம் அதன் தீர்க்கரேகையில் இருந்து சரியான எழுச்சியைக் கண்டறிவதற்கான அட்டவணையை வகுத்துள்ளார்.

## கமலாகரரின் முடிபுகள் குறித்த கட்டுரைகள்
* A K Bag, "Indian literature on mathematics during 1400–1800 A.D.", *Indian J. Hist. Sci.* 15 (1) (1980), 79–93.
* Radha Charan Gupta, "Kamalakara's mathematics and construction of Kundas", *Ganita Bharati* 20 (1-4) (1998), 8–24.
* Radha Charan Gupta, "Addition and subtraction theorems for the sine and the cosine in medieval India", *Indian J. History Sci.* 9 (2) (1974), 164–177.
* Radha Charan Gupta, "Sines and cosines of multiple arcs as given by Kamalakara", *Indian J. History Sci.* 9 (2) (1974), 143–150.
* Radha Charan Gupta, "Sines of sub-multiple arcs as found in the Siddhanta-tattva-viveka", *Ranchi Univ. Math. J.* 5 (1974), 21–27.
* David Pingree, "Islamic astronomy in Sanskrit", *J. Hist. Arabic Sci.* 2 (2) (1978), 315–330; 425.
* A N Singh, "Hindu trigonometry", *Proc. Benares Math. Soc*. 1 (1939), 77–92.

## இதனையும் காண்க
* இந்தியக் கணிதவியலாளர்களின் பட்டியல்

## மேற்கோள்கள்

## மேலும் வாசிக்க
*  (PDF version)
* 
* 

## வெளி இணைப்புகள்
* 

பகுப்பு:1616 பிறப்புகள்
பகுப்பு:1700 இறப்புகள்
பகுப்பு:மராத்தியர்கள்
பகுப்பு:இந்தியக் கணிதவியலாளர்கள்
பகுப்பு:இந்திய வானியலாளர்கள்
கல்பனா காளகத்தி

**கல்பனா கலாகத்தி** (*Kalpana Kalahasti*)  (பிறப்பு: 1980) இந்திய விண்வெளி ஆராய்ச்சி நிறுவனத்தில் (இசுரோ) பணிபுரியும் இந்தியப் பெண் அறிவியலாளரும் விண்வெளி பொறியாளரும் ஆவார். இவர் சந்திரயான் - 3 திட்டத்தின் துணை திட்ட இயக்குநராக பணியாற்றுகிறார். இந்தியாவின் பல்வேறு செயற்கைக்கோள்களை உருவாக்குவதில் கல்பனா முதன்மைப் பங்கு வகித்துள்ளார் , மேலும் சந்திரயான் - 2 , மங்கள்யான்  திட்டங்களில் ஈடுபட்டுள்ளார்.

## இளமையும் கல்வியும்
கல்பனா 1980 இல் பெங்களூரில் பிறந்தார். கரக்பூரில் உள்ள இந்திய தொழில்நுட்ப நிறுவனத்தில்  வானூர்திப் பொறியியலில் பட்டம் பெற்றார்.

## தொழில் வாழ்க்கை
2003 ஆம் ஆண்டில்  இவர் இசுரோவில்  அறிவியலாளராகச் சேர்ந்தார். ஆரம்ப ஆண்டுகளில் கல்பனா பல்வேறு செயற்கைக்கோள் திட்டங்களில் பணியாற்றினார். பல தகவல் தொடர்பு, தொலை உணர்வுத் செயற்கைக்கோள்களை வெற்றிகரமாக ஏவுவதில் முதன்மையான பங்கு வகித்தார். துல்லியமான செயற்கைக்கோள் நிலைப்படுத்தலுக்கான உந்துவிசை அமைப்புகளை உருவாக்குவதில் இருந்து புவியின் உயர் தெளிவுத்திறன் கொண்ட படங்களைப் பிடிக்க மேம்பட்ட  படிமமாக்கக் கருவிகளை வடிவமைப்பதில் அவர் முன்னணியில் உள்ளார். அவர் செவ்வாய் சுற்றுகலன் (மங்கள்யான்) திட்டத்திலும் சந்திரயான் - 2  திட்டத்திலும் பங்கேற்றார்ஆனார். 2019 ஆம் ஆண்டில் , சந்திரயான் - 3 திட்டத்தின் துணை திட்ட இயக்குநராக நியமிக்கப்பட்ட அவர் , நிலாத் தரையிறங்கி அமைப்புகளை வடிவமைத்து மேம்படுத்துவதில் முதன்மைப் பங்கு வகித்தார்.

## மேற்கோள்கள்

பகுப்பு:1980 பிறப்புகள்
பகுப்பு:பெண் கோள் அறிவியலாளர்கள்
பகுப்பு:வாழும் மக்கள்
பகுப்பு:இந்தியப் பெண் அறிவியலாளர்கள்
பகுப்பு:இந்தியப் பொறியியலாளர்கள்
பகுப்பு:இந்திய விண்வெளித் துறை
எம். இராஜ்குமார்

**எம். இராஜ்குமார்**, 2006 தமிழ்நாடு சட்டமன்றத் தேர்தலில் திமுக சார்பில் பெரம்பலூர் சட்டமன்றத் தொகுதியில் வெற்றி பெற்று தமிழ்நாடு சட்டமன்ற உறுப்பினராக தேர்வு செய்யப்பட்டவர். 2006-2011 வரை பெரம்பலூர் தொகுதி திமுக சட்டமன்ற உறுப்பினராக எம். இராஜ்குமார் இருந்தார்.

2012ம் ஆண்டில் எம். இராஜ்குமார் வீட்டில் வேலை செய்த சிறுமியை, பாலியல் வன்கொடுமைக்கு உள்ளாக்கியதாக கூறப்படும் வழக்கில் மக்கள் பிரதிநிதிகளுக்கான சென்னை சிறப்பு நீதிமன்றம் 2018ம் ஆண்டில் இராஜ்குமாருக்கு 10 ஆண்டு சிறை தண்டனை விதித்தது.
டிசம்பர் 2020ல் மேல்முறையீட்டில் எம். இராஜ்குமாரை சென்னை உயர் நீதிமன்றம் குற்ற வழக்கிலிருந்து விடுவித்தது.

ஆகஸ்டு 2022ல் எம். இராஜ்குமார் பெரம்பலூர் ஊராட்சி ஒன்றிய திமுக செயலாளராக நியமிக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:பெரம்பலூர் மாவட்ட மக்கள்
முங்கேர் கோட்டம்

**முங்கேர் கோட்டம்** (*Munger division*) இந்தியாவின் பீகார் மாநிலத்தின் நிர்வாகப் புவியியல் அலகு ஆகும். முங்கேர் கோட்டத்தின் நிர்வாகத் தலைமையிடமும் முங்கேர் கோட்டமாகும். முங்கேர் மாவட்டம், இலக்கிசராய் மாவட்டம், இயமூய் மாவட்டம், ககாரியா மாவட்டம் மற்றும் சேக்புரா மாவட்டம் ஆகியவை இக்கோட்டத்தில் இடம்பெற்றுள்ளன.  முன்னதாக இந்த மாவட்டங்கள் அனைத்தும் முங்கேர் (முன்னர் மோங்கிர் என அழைக்கப்பட்டது) மாவட்டத்தின் ஒரு பகுதியாக இருந்தன.

## மேற்கோள்கள்

பகுப்பு:பீகாரின் புவியியல்
தாசரஹள்ளி சட்டமன்றத் தொகுதி

**தாசரஹள்ளி சட்டமன்றத் தொகுதி** (*Dasarahalli Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு நகர மாவட்டத்தில் உள்ளது. பெங்களூரு வடக்கு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 155 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் நகர மாவட்டம்
தெற்கு பொரிப்புள்ளி ஆந்தை

**தெற்கு பொரிப்புள்ளி ஆந்தை** (southern mottled wood owl, அறிவியல் பெயர்: *Strix ocellata ocellata*) என்பது பொரிப்புள்ளி ஆந்தையின், துணையினம் ஆகும்.  இது தென்னிந்தியாவில் காணப்படுகிறது.

## விளக்கம்
பெரிய ஆந்தையான இது சுமார் 48 செ. மீ. நீளம் இருக்கும். அலகு கறுப்பாகவும், விழி இமைகள் வெளிர் ஆரஞ்சு நிறமாகவும், விழிப்படலம் ஆழ்ந்த பழுப்பாகவும் இருக்கும். கொம்புகள் போன்று தோற்றம் தரும் காதுத் தூவிகள் இதற்கு இல்லை. உடலின் மேற்பகுதியில் பல நிறங்களில் சிறியதும் பெரியதுமான புள்ளிகளும், சிறிய கோடுகளும் ஒழுங்கின்றிப் பரந்திருக்கும். முக வட்டம் வெண்மையாகக் கறுப்புக் கோடுகளோடு காணப்படும்.  கழுத்தைச் சுற்றிலும் சாக்லெட் நிறந்தோய்ந்த கறுப்பு வெள்ளைக் கோடுகள் காணப்படும். தொண்டை செம்பழுப்பாகவும் கருப்பாகவும் வெள்ளைப் புள்ளிகளோடும் இருக்கும். முன்கழுத்தில் ஒரு வெள்ளைக் கோடு காணலாம். மார்பும் வயிறும் பொன்னிற மஞ்சள் தோய்ந்த வெண்மையாகச் சிறுத்த கறுப்பு பட்டைகளுடன் காணப்படும்.

## பரவலும் நடத்தையும்
தெற்கு பொரிப்புள்ளி ஆந்தை தென்னிந்தியா முழுவதும் காணப்படுகிறது. அடர்த்தியற்ற மரங்கள் நிற்கும் காடுகள், மாந்தோப்புகள், பெரிய புளியமரங்கள் நிற்கும் தோப்புகள் ஆகியவற்றில் ஊர்ப்புறங்களைச் சார்ந்து இருக்கும். பகல் முழுவதும் ஆணும் பெண்ணும் என இணையாக மரங்களில் இலைகளிடையே அருகருகே அமர்ந்து இருக்கும். இரவில் வெளிப்பட்டு இரை தேடும். வெயில் நேரத்திலும் இதனால் சிரமமின்றி பறக்க இயலும். எலிகள், சுண்டெலிகள், அணில்கள் போன்றவை இதன் முதன்மை உணவாகும். பெரிய பறவைகள், ஒணான்கள், நத்தை, நண்டு முதலியவற்றையும் உண்ணும். பெரிய கருந்தேள் ஒன்றும் இதன் வயிறில் காணப்பட்டுள்ளது.    

சாக்குருவி ஆந்தை போல ஒற்றைக் குரலில் கத்தும். இனப்பெருக்க காலத்தில் சூஉஹுஅ-எஏ என நடுங்கும் குரலில் கத்திய பின் பகலில் வாழும் தன் மறைவிடத்தில் இருந்து வெளிப்படும். இரவிலும் இவ்வாறு கத்தும்.

## இனப்பெருக்கம்
தெற்கு பொரிப்புள்ளி ஆந்தை நவம்பர் முதல் ஏப்ரல் வரை இனப்பெருக்கத்தில் ஈடுபடும். மரப் பொந்துகளில் புற்களைக் கொண்டு மெத்தென்று ஆக்கி முட்டை இடும். அரிதாக குச்சிகளைக் கொண்டு மரங்களில் கூடு கட்டுவதும் உண்டு. பொதுவாக இரண்டு முட்டைகளை இடும். முட்டைகள் பாலாடை வெண்மை நிறத்தில் இருக்கும்.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:ஆந்தைகள்
ஜேஷ்டதேவர்

**ஜேஷ்டதேவர்** (*Jyeṣṭhadeva*) (மலையாளம்: ജ്യേഷ്ഠദേവൻ) (பிறப்பு:ஏறத்தாழ 1500 - இறப்பு: 1575)சங்கமகிராம மாதவன் நிறுவிய கேரள வானியல் மற்றும் கணிதவியல் பள்ளியில் பயின்ற வானியலாளர் மற்றும் கணிதவியல் அறிஞர் ஆவார். ஜேஷ்டதேவர் கணிதவியல் மற்றும் வானியல் குறித்து இயற்றிய *யுக்திபாஷா* எனும் நூல் மற்றும்  நீலகண்ட சோமயாஜி இயற்றிய தந்திரசம்கிரகா எனும் நூலுக்கு எழுதிய விளக்க உரைக்காக பெரிதும் அறியப்பட்டவர்.
யுக்திபாஷா நூலில் ஜேஷ்டதேவர் நுண்கணிதம் குறித்து அதிகம் குறித்துள்ளார். Jyeṣṭhadeva also authored  *Drk-karana* a treatise on astronomical observations.

## இதனையும் காண்க
* இந்தியக் கணிதவியலாளர்களின் பட்டியல் 
## மேற்கோள்கள்

## மேலும் படிக்க
* Details on the English translation of Yuktibhāṣā by K. V. Sarma:  (This is a critical translation of the original Malayalam text by K.V. Sarma with explanatory notes by K. Ramasubramanian, M.D. Srinivas and M.S. Sriram.)
* For a review of the English translation of Yuktibhāṣā:  
* 
* 
* 
* 
* 
* For a modern explanation of Jyeṣṭhadeva's proof of the power series expansion of the arctangent function: 
 

பகுப்பு:இந்தியக் கணிதவியலாளர்கள்
பகுப்பு:1500 பிறப்புகள்
பகுப்பு:1575 இறப்புகள்
பகுப்பு:மலையாள மக்கள்
பகுப்பு:மலையாள கணிதவியலாளர்கள்
கதல்தார் அருவி

alt=Kataldhar Waterfall|thumb| பருவமழைக்கு முன் கதல்தார் அருவியின்  காட்சி
alt=Behind Kataldhar Waterfall|thumb| கண் வடிவ குகை
**கதல்தார் அருவி** (*Kataldhar*) என்பது இந்தியாவின் மகாராட்டிரா மாநிலத்தில் புனே மாவட்டத்தில் உள்ள லோணாவ்ளா அருகே உள்ள அருவி ஆகும். இந்த அருவி மிகவும் பிரபலமானது அல்ல. ஏனெனில் இந்நீர்வீழ்ச்சி உள்ள பள்ளத்தாக்கை அடைவது சற்று கடினமானது. அடிப்படை மலையேற்ற அனுபவம் உள்ளவரே இங்கு செல்ல இயலும். ஆண்டு முழுவதும் அருவியில் நீர் வரத்து இருக்காது. ஆனால் மழைக்காலத்தில் அதிக அளவு தண்ணீர் விழுகிறது.

கதல்தார் அருவி ராஜ்மாச்சி கோட்டைக்கு அருகில் அமைந்துள்ளது. இங்கு செல்வதற்கு, ராஜ்மாச்சி மலையேற்றப் பாதையில் 3 மா மரங்களைக் கடக்கவேண்டும். இந்த இடத்தில் உள்ள அடர்ந்த காடு வழியாக உல்காசு பள்ளத்தாக்கில் இறங்கலாம். கடல்தார் அருவியினை அடைந்த பிறகு, 100 பேர் எளிதில் தங்கக்கூடிய ஒரு கண் வடிவக் குகையைக் காணலாம். இந்த குகையில் ராஜ்மச்சி கோட்டையை (ஸ்ரீவர்தன் கோட்டை பலேகில்லா) காணலாம்.

கதல்தார் அருவி லோணவ்ளாவில் சுமார் 350 அடிக்கு மேல் உள்ளது.

## மேற்கோள்கள்




## வெளி இணைப்புகள்

# மகாராஷ்டிராவில் உள்ள ராஜ்மச்சி மற்றும் கடல்தார் நீர்வீழ்ச்சிகளை எப்படி அடைவது http://shepherdtraveller.com/rajmachi/

பகுப்பு:மகாராட்டிர அருவிகள்
ஐந்தருவி

**ஐந்தருவி** (*Aintharuvi*) என்பது ஐந்து அருவிகளைக் கொண்ட ஒரு குழுவாகும். இது இந்தியாவில், தமிழ்நாட்டின் குற்றாலம் அருவிக்கு அருகில் உள்ளது. இது தென்காசி மாவட்டத்தில் அமைந்துள்ளது. இந்த பெயரின் ஆங்கில அர்த்தம் *Five falls* என்பதாகும். ஐந்து தலை நாகப்பாம்பைப் போல ஐந்து திசைகளிலும் அருவிகள் விழுவதால் இவை புனித பாம்பான ஆதிசேசனுடன் ஒப்பிடப்படுகின்றன.

சுவாமி ஐயப்பன் மற்றும் விநாயகப் பெருமான் ஆகியோருக்கான கோவில்கள் இந்த அருவியின் அருகில் அமைந்துள்ளன.

## மேற்கோள்கள்

பகுப்பு:தென்காசி மாவட்டத்திலுள்ள அருவிகள்
கட்டிக்காயம் அருவி

**கட்டிக்காயம் அருவி** (*Kattikkayam Waterfalls*) இந்தியாவின் கேரளா மாநிலம் கோட்டயம் மாவட்டத்தில் அமைந்துள்ள அருவியாகும். புருக்ககானத்திலிருந்து எரட்டுப்பேட்டை வழியாக மூன்னிலாவு வழியாக இல்லிக்கல் கல்லுக்குச் செல்லலாம். அருவியின் கீழ் உள்ள ஏரி கட்டிக்காயத்தின் முக்கிய சுற்றுலா ஈர்ப்பாகும். ஏரியின் அடிப்பகுதியில் உள்ள பாறையில் உள்ள இடைவெளிகளால் ஆபத்தை ஏற்படுத்தும் என்பதால் கேரளாவின் பாதுகாப்பற்ற நீர்வீழ்ச்சிகளில் ஒன்றாக இது கருதப்படுகிறது.

## மேற்கோள்கள்

பகுப்பு:கோட்டயம் மாவட்டத்திலுள்ள சுற்றுலாத் தலங்கள்
பகுப்பு:கோட்டயம் மாவட்டத்திலுள்ள அருவிகள்
அசாரா அருவி

thumb| அசாரா அருவி
**அசாரா அருவி** (*Hazara Falls*) என்பது மகாராட்டிர மாநிலம் நாக்பூரிலிருந்து 191 கி.மீ. தொலைவிலும் தரேகாசாவிலிருந்து 33 கி.மீ. தொலைவிலும் கோந்தியா மாவட்டத்திற்கு அருகில் அருவியாகும். சலேகாசா வட்டத்தில் உள்ள அசாரா அருவி மழைக்காலத்தில் முக்கிய சுற்றுலாத்தலமாகும். ஆகத்து முதல் திசம்பர் வரை இங்குச் செல்ல சிறந்த நேரம் ஆகும். இது தரேகாசா தொடருந்து நிலையத்திலிருந்து 2 கி.மீ. தொலைவில் அமைந்துள்ளது. இந்த இடம் முகாம் மற்றும் மலையேற்ற நடவடிக்கைகளுக்கும் ஏற்றதாக உள்ளது.

## மேற்கோள்கள்

பகுப்பு:மகாராட்டிர அருவிகள்
சிறிய புள்ளி ஆந்தை

**சிறிய புள்ளி ஆந்தை** அல்லது **கூகை** (southern spotted owlet, உயிரியல் பெயர்: *Athene brama brama*) என்பது புள்ளி ஆந்தையின் துணையினம் ஆகும். இது தென்னிந்தியாவில் காணப்படுகிறது.

## விளக்கம்
மைனா அளவுள்ள அந்த ஆந்தை சுமார் 21 செ. மீ நீளம் கொண்டது. இதன் அலகு பச்சை நிறந் தோய்ந்த மஞ்சள் நிறத்திலும், விழிப்படலம் நல்ல மஞ்சள் நிறத்திலும் இருக்கும். இதன் காலின் மேல்வெண்மையான தூவிகள் காணப்படும். இதன் கால் அழுக்கு மஞ்சள் நிறத்தில் இருக்கும். சிறிய புள்ளி ஆந்தையின் உடல் வெள்ளைப் புள்ளிகளுடன் கூடிய கருஞ்சாம்பல் பழுப்பு நிறத்தில் இருக்கும். தலை வட்ட வடிவில் இருக்கும். உடலின் கீழ்ப்பகுதி வெண்மையாக பழுப்புப் பட்டைகளோடு காணப்படும். வயிற்றிலும் வாலடியிலும் பட்டைகள் தெளிவாகத் தெரியாது. ஆண் பெண் பறவைகளுக்கு இடையே பால் ஈருருமை இல்லை.

## பரவலும் வழிடமும்
சிறிய புள்ளி ஆந்தை தென்னிந்தியா முழுவதும் காணப்படுகிறது. மாந்தோப்புகள், சாலையோரங்களில் உள்ள வயதான மரங்கள், பாழடைந்த கட்டங்க்ள், கோயில்கள், கோட்டைகள் ஆகியவற்றில் வாழும். நகரங்களிலும், சிற்றூர்களிலும் மனிதர்களின் வாழ்விடத்தை அடுத்தும் விளை நிலங்களைச் சார்ந்தும் காணப்படும். இப்பறவைகள் தமிழ்நாட்டின் இராமேசுவரத்தின் முனைவரை காணப்பட்டாலும், இந்த இனம் இலங்கையில் காணப்படவில்லை.

## நடத்தை
சிறிய புள்ளி ஆந்தையானது ஆணும் பெண்ணுமாக மூன்று முதல் நான்கு வரையான குடும்பக் கூட்டமாக வாழும். காலை மாலை அந்தி வேளைகளில் தன் இருப்பிடத்தில் இருந்து வெளிவந்து இரை தேடும். மாலை அந்தியில் வழக்கமான ஓரிடத்தில் தந்திக் கம்பங்கள், வேலிக்கம்பங்களில் போன்றவற்றின் மீது அமர்ந்து எழுந்தெழுந்து  தாவிப் பறந்து பீச்சிகளைப் பிடிக்கும். விரைவாக இறக்கை அடித்து மேலும் கீழுமாகத் ஆழ்ந்தும் எழுந்தும் பறக்கும். பகலில் ஓரளவு பார்வை தெரியும் என்றாலும் காக்கை போன்ற பிற பறவைகளின் தொந்தரவுக்கு அஞ்சி தன் இருப்பிடத்திலேயே மறைந்து இருக்கும். பகலில் இது அமர்ந்திருக்கும் இடத்தை யாராவது நெருங்கினால் வேடிக்கையான முறையில் முறைத்தும் தலையைச் சுற்றி வளைத்தும் பார்க்கும்.      

சிறிய புள்ளி ஆந்தையானது நண்டு, வெட்டுக்கிளி, புழு பூச்சி, ஓணான், சுண்டெலி, சிறிய பறவைகள் போன்றவற்றை பிடித்துத் திண்ணும். இது குழறுவதைப் போன்ற தொனியில் 'விட்ச்வியூ விட்ச்வியூ' என்றும் 'ச்சீர்ர்இர் ச்சீகர்இர்' என்றும் அலறும். ஒன்று அலறத் துவங்கியவுடன் மற்றவையும் சேர்ந்து அலறத் துவங்கும். 

சிறிய புள்ளி ஆந்தைகள் நவம்பர் முதல் மார்ச் வரை இனப்பெருக்கமு செய்யும். மரப் பொந்துகள், சுவர்களில் உள்ள துளைகள், தாழ்வாரங்கள் போன்ற இடங்களில் புற்களையும், தூவிகளையும் கொண்டு மெத்தென்று ஆக்கி மூன்று முதல் நான்கு வரையிலான வெள்ளை முட்டைகளை இடும். முட்டைகளை கால இடைவெளியுடன் இடும். இதனால் கடைசி கடைசியில் பொரிக்கப்படும் குஞ்சுகள் முழு வளர்ச்சியடையாமல் இருக்கும்.  

## மேற்கோள்கள்

பகுப்பு:தென்னிந்தியப் பறவைகள்
பகுப்பு:ஆந்தைகள்
சிர்னாபள்ளி அருவி

**சிர்னபள்ளி அருவி** (*Sirnapally Waterfalls*), **ஜானகி பாய் அருவி** அல்லது **தெலங்காணா நயாகரா அருவி** என்பது தெலங்காணா மாநிலம் இந்தல்வாய் மண்டலத்தில் உள்ள சிர்னபள்ளி கிராமத்தில் அமைந்துள்ள அருவியாகும். இது நிஜாமாபாத்திலிருந்து 20 கிலோமீட்டர் தொலைவில் உள்ளது.

## வரலாறு
சீரானப்பள்ளி ராணி அல்லது சீலம் ஜானகி பாய் சிரானப்பள்ளி வம்சத்தைச் சேர்ந்த ஒரு நிலப்பிரபுக் குடும்பம் மற்றும் சுதந்திரத்திற்கு முந்தைய காலத்தில் ஆயிரக்கணக்கான ஏக்கர்களை வைத்திருந்தார். ராமடுகு திட்டத்தில் பாயும் குளத்தை சீலம் ஜானகி கட்டினார். குடிநீருக்காக மஞ்சிப்பா செருவு (குளம்) உட்படப் பல குளங்களை இவர் தோற்றுவித்தார்.

## மேற்கோள்கள்

பகுப்பு:நிசாமாபாத் மாவட்டம்
பகுப்பு:தெலங்காணாவில் உள்ள அருவிகள்
ஆனையடிகுத்து அருவி

**ஆனையடிகுத்து அருவி** (*Anayadikuthu Waterfalls*) என்பது ஆனைச்சாடி குத்து அருவி என்றும் அழைக்கப்படுகிறது. இது இந்தியாவின் தென்மாநிலமான கேரளத்தில் இடுக்கி மாவட்டம் தொடுபுழாவிலிருந்து 20 கி.மீ. தொலைவில் அமைந்துள்ளது. இது தொம்மன்குத்து சுற்றுச்சூழல் சுற்றுலா முனைக்குச் செல்லும் வழியில் அமைந்துள்ளது. பருவமழையின் போது, அருவி உயர்ந்து அதிகபட்சமாக நீருடன் பாய்கிறது. ஆனையடிகுத்து இடுக்கி மாவட்டத்தில் உள்ள பாதுகாப்பான நீர்வீழ்ச்சிகளில் ஒன்றாகக் கருதப்படுகிறது. இது ஒரு பிரபலமான குடும்பச் சுற்றுலா இடமாக உள்ளது. கட்டாடிக்கடவு ஆனையடிகுத்து அருவிக்கு அருகில் அமைந்துள்ளது.

தொம்மன்குத்து அருவியிலிருந்து ஒரு கிலோமீட்டர் தொலைவில் கரிமண்ணூர் மற்றும் வண்ணாபுரம் ஊராட்சிகளின் எல்லையில் ஆனையடிகுத்து அருவி அமைந்துள்ளது. பல ஆண்டுகளுக்கு முன், கோடை காலத்தில், உள்காடுகளிலிருந்து யானைகள் கூட்டம் கூட்டமாக, இந்த அருவிக்கு மேலே உள்ள சமதளமான பாறைக்குத் தண்ணீர் குடித்து வந்ததாக, முன்னோர்கள் கூறுகின்றனர். இரண்டு யானைகளுக்கு இடையே ஏற்பட்ட மோதலில் யானையடிகுத்து என்ற பெயர் வந்ததாகவும், அதில் ஒன்று நீர்வீழ்ச்சியில் விழுந்து இறந்ததாகவும் கர்ண பரம்பரை கதைகள் கூறுகின்றன. கம்பகக்காணம் மற்றும் நெய்குத்தனல் வழியாகப் பாயும் ஓடையின் அடிப்பகுதியில் இந்த அருவி அமைந்துள்ளது. அருவியின் மேல் மக்கள் நடந்து செல்ல பைஞ்சுதை பாலம் உள்ளது. அருவிக்கு அருகில் குரங்குகள் மற்றும் பல வகையான பறவைகள் காணப்படும்.

## மேற்கோள்கள்

பகுப்பு:இடுக்கி மாவட்டத்திலுள்ள சுற்றுலாத் தலங்கள்
பகுப்பு:இடுக்கி மாவட்டத்திலுள்ள அருவிகள்
அரிக்கல் அருவி

**அரிக்கல் அருவி** (*Areekkal Waterfalls*) என்பது கேரள மாநிலம் எர்ணாகுளம் மாவட்டத்தில் தொடுபுழா - எர்ணாகுளம் சாலையில் எர்ணாகுளம் நகரிலிருந்து 35 கிலோமீட்டர் தொலைவில் பாம்பாக்குடாவில் அமைந்துள்ளது.

## கண்ணோட்டம்
எர்ணாகுளம் மாவட்டத்தில் உள்ள பாம்பக்குடா பஞ்சாயத்தில் அமைந்துள்ள அரிக்கால் அருவி முன்பு வரை சுற்றுலாப் பயணிகளால் அதிகம் அறியப்படவில்லை. 2014ஆம் ஆண்டில் கேரள அரசு அரிக்கல் சுற்றுலா மேம்பாட்டுத் திட்டத்தைத் தொடங்கிய பிறகு மக்கள் ஈர்ப்பை இந்த அருவி பெற்றது. இது பிரமடம்-வெட்டிமுடு வழித்தடத்தில் அமைந்துள்ளது. பின்னணியில் காடு மற்றும் ரப்பர் தோட்டங்களுடன் இந்த அருவி சுமார் 100 அடி உயரத்தில் அமைந்துள்ளது. இது பாம்பகுடாவில் உள்ள முக்கிய உள்நாட்டுச் சுற்றுலாத் தலங்களில் ஒன்றாகும். இந்த அருவி திருமாரடி ஊராட்சியில் உள்ள மண்ணத்தூர் மலையிலிருந்து உருவாகிறது. இது 70 அடிக்கு மேல் பாறைகளுக்கு மேல் இருந்து கீழே வருகிறது. இந்த அருவியில் நீர் மூன்று நிலைகளாக விழுகிறது. பயணிகள் அணுகுவதற்கு மூன்றாம் நிலைக்குக் கீழே ஒரு தடுப்புப் பகுதி கட்டப்பட்டுள்ளது. அரிக்கல் அருவிக்கு அருகிலுள்ள மற்ற குறிப்பிடத்தக்க இடங்கள் மற்றும் சுற்றுலாத் தலங்கள் கொச்சரீக்கல் குகைகள், மண்டலம் மலை, மயிலாடம் பாறை, சூலம் அருவி, பழூர் படிபுரா, பழூர் பெரும் திருக்கோவில் கோயில் மற்றும் பிறவம் வலியப் பள்ளி உள்ளன.

## மேற்கோள்கள்

பகுப்பு:எர்ணாகுளம் மாவட்டத்திலுள்ள சுற்றுலாத் தலங்கள்
பகுப்பு:எர்ணாகுளம் மாவட்டத்திலுள்ள அருவிகள்
அய்யப்பனோவ் அருவி

**அய்யப்பனோவ் அருவி** (ஆங்கிலம்: Ayyapanov Waterfalls; மலையாளம்: അയ്യപ്പനോവ്‌ വെള്ളച്ചാട്ടം) என்பது இந்தியாவின் கேரளாவில் உள்ள திரூர் வட்டத்தின் ஆதவநாடு கிராமத்தில் உள்ள ஆதவநாடு நீர்வீழ்ச்சி ஆகும். இது  புத்தனாத்தனி நகரத்திலிருந்து  தொலைவில் அமைந்துள்ளது. கேரளாவின் பல்வேறு பகுதிகளிலிருந்து சுற்றுலாப் பயணிகளை ஈர்க்கிறது. இது ஒரு பருவகால நீர்வீழ்ச்சி. கோடைக் காலத்தில் அருவியில் தண்ணீர் வரத்துக் குறைவாக இருக்கும்.

## மேற்கோள்கள்

## உசாத்துணை
* அய்யப்பனோவ் அருவியில் இளைஞர் பலி | கோழிக்கோடு செய்திகள் - டைம்ஸ் ஆஃப் இந்தியா
* ஐயப்பனோவ் வெள்ளச்சட்டம் பார்க்க வருபவர் விபத்துக்கு அழைப்பு விடுத்தார்
* கரிம்பாய்க்கோட்டை, பந்தீராய்ரம் ஏக்கர் வனம், நாடுகாணி சுரம்: காட்சிகளால் வளமான மாவட்டம்

## வெளி இணைப்புகள்
* IAPA நீர்வீழ்ச்சிகள்
* அய்யப்பனோவ் நீர்வீழ்ச்சி
* விக்கிமேபியா - உலகம் முழுவதையும் விவரிப்போம்!
* ஐயப்பனோவ் வெள்ளச்சாட்டம்: இயற்கைபங்கியை அனுபவிக்க சந்த்கசகப்ரவாம் • சுப்ரபாதம்
* சிராஜ் நாளிதழ் | 1984 முதல் சர்வதேச மலையாள செய்தித்தாள்

பகுப்பு:மலப்புறம் மாவட்டத்திலுள்ள அருவிகள்
கராச்சி ஒப்பந்தம்

**கராச்சி ஒப்பந்தம்** (*Karachi Agreement*) என்பது 1947 ஆம் ஆண்டு நடந்த  இந்தியா-பாக்கித்தான் போரைத் தொடர்ந்து காஷ்மீரில் போர் நிறுத்தக் கோட்டை ஏற்படுத்துவதற்காக இந்தியா மற்றும் பாக்கித்தானுக்கான ஐக்கிய நாடுகள் ஆணையத்தின் மேற்பார்வையில் இந்தியா மற்றும் பாக்கித்தானின் இராணுவப் பிரதிநிதிகளால் கையொப்பமிடப்பட்ட ஒரு ஒப்பந்தமாகும். இந்த ஒப்பந்தம் ஒரு போர்நிறுத்தக் கோட்டை நிறுவியது. அன்றிலிருந்து ஐக்கிய நாடுகளின் ஐக்கிய நாடுகளின் ஆணையப் பார்வையாளர்களால் இந்த எல்லைக்கோடு கண்காணிக்கப்பட்டு வருகிறது. 

## பின்னணி
ஏப்ரல் 1948 இன் பாதுகாப்பு அவைத் தீர்மானம் 39, காஷ்மீரில் சண்டையை நிறுத்துவதற்கும், ஒரு பிரபலமான பொது வாக்கெடுப்புக்கு ஏற்பாடு செய்வதற்கும் இந்தியாவிற்கும் பாக்கித்தானுக்கும் இடையில் மத்தியஸ்தம் செய்ய ஐ.நா ஆணையத்தை ( இந்தியா மற்றும் பாகிஸ்தானுக்கான ஐக்கிய நாடுகள் ஆணையம் ) நிறுவியது. இரு தரப்புடனும் பேச்சுவார்த்தைக்குப் பிறகு, ஆணையம் ஆகஸ்ட் 1948 இல் மூன்று பகுதிகள் கொண்ட ஒரு தீர்மானத்தை நிறைவேற்றியது. பின்னர் அதில் மேலும் ஒரு 'துணைத் தீர்மானம்' சேர்க்கப்பட்டது. போர்நிறுத்தம், போர்நிறுத்தத்திற்கான விதிமுறைகள் மற்றும் வாக்கெடுப்பு தொடர்பான பேச்சுவார்த்தைக்கான நடைமுறைகள் ஆகிய மூன்று பகுதிகளும் இதில் கையாளப்பட்டன. இரு நாடுகளும் தீர்மானத்தை ஏற்றுக் கொண்டது. 1948 டிசம்பர் 31 அன்று போர் நிறுத்தம் எட்டப்பட்டது.

## இதனையும் பார்க்கவும்

* என்ஜெ9842
* சிம்லா ஒப்பந்தம்

## சான்றுகள்

## வெளி இணைப்புகள்
*Complete text of the agreement
*Text of Agreement
*Full text of the Karachi Agreement, UN Peacemaker
*UN Map showing CFL as per Karachi Agreement - UN document number S/1430/Add.2 , Dag Digital Library - the United Nations
*UN Commission for India and Pakistan: annexes to the interim report, Annex 26
*All peace agreement for India, UN Peacemaker
*All peace agreements for Pakistan, UN Peacemaker
* Karachi Agreement, United Nations Peacemaker website.

## உசாத்துணை
* 
* John Cherian, Spotlight on Siachen, Frontline, 17 July 1999
* 
* 

பகுப்பு:இந்தியாவின் ஒப்பந்தங்கள்
பகுப்பு:பாக்கித்தானின் ஒப்பந்தங்கள்
தென்னிந்திய பழுப்பு நிறக் காட்டு ஆந்தை

**தென்னிந்திய பழுப்பு நிறக் காட்டு ஆந்தை** (அறிவியல் பெயர்: *Strix leptogrammica indranee*) என்பது பழுப்பு நிறக் காட்டு ஆந்தையின் துணை இனமாகும். இது தென்னிந்தியாவில், கிழக்கு, மேற்குத் தொடர்ச்சி மலைகளில் உள்ள காடுகளில் காணப்படுகிறது.

## விளக்கம்
தென்னிந்திய பழுப்பு நிறக் காட்டு ஆந்தை நடுத்தர அளவில் சற்று பெரிய ஆந்தை ஆகும். இது சுமார் 47 செ.மீ. நீளம் இருக்கும். இதன் அலகு நீலம் தோய்ந்த கொம்பு நிறத்திலும், விழிப்படலம் ஆழ்ந்த பழுப்பு நிறத்திலும், கால்கள் நீலந்தோய்ந்த வெளிர் சிவப்பு நிறத்திலும் இருக்கும். இதன் உடலின் மேற்பகுதி சாக்லெட் பழுப்பு நிறத்தில் இருக்கும். தோள் பட்டை இறக்கைகள், வால்மேல் இறகுகள் ஆகியவற்றில் வெள்ளைப் பட்டைகளைக் காண இயலும். வால் பழுப்பு நிறமாக மஞ்சள் கலந்த சிவப்பு நிறப் பட்டைகளோடும், வெள்ளை விளிம்போடும் காட்சியளிக்கும். மோவாய் சாக்லெட் நிறமும் வெண்மை நிறமும் கலந்து காட்சிதரும். தொண்டையில் தூய வெண்மை நிறக் கறை காணப்படும். உடலின் மற்ற கீழ்ப்பகுதிகள் வெண்மை தோய்ந்த வெளிர் மஞ்சள் கலந்த சிவப்பு நிறத்தில் இருக்கும், மார்பில் மட்டும் பழுப்பு சாயல் தென்படும். மார்பு முழுவதும் நல்ல பழுப்பு நிறப் பட்டைகள் நிறைந்து இருக்கும்.     

## வாழிடம்
தென்னிந்திய பழுப்பு நிறக் காட்டு ஆந்தை தென்னிந்தியாவில், கிழக்கு, மேற்குத் தொடர்ச்சி மலைகளில் அடர்ந்த மாறா பசுமைக் காடுகளிலும், நீர்வளம் மிக்க இலையுதிர் காடுகளிலும் காணப்படுகிறது.

## நடத்தை
தென்னிந்திய பழுப்பு நிறக் காட்டு ஆந்தை ஒரு இரவாடி ஆகும். இது பகலில் மரங்களில் இணையாக மறைவிடங்களில் அமர்ந்திருக்கும். சிறு காலடி ஓசை கேட்டாலும் ஒலி எழுப்பாமல் விரைந்து மறையும். சிறு பறவைகள், பாம்பு, ஓணான், எலி முதலியவற்றை வேட்டையாடி உண்ணும். 'டொக் டூ டொக்' என மென்மையான குரலில் சில நொடிகளுக்கு ஒருமுறை கத்தும்.   

இந்த ஆந்தைகள் சனவரி முதல் மார்ச் வரை இனப்பெருக்கம் செய்யும். மரக்கிளை பிரியும் கவைக் குழுவிலும், பாறை இடுக்குகளிலும், பாறை ஓரமாக தரையிலும் முட்டை இடும். பொதுவாக இரண்டு முட்டைகளை இடும் சிலசமயங்களில் ஒரு முட்டையை மட்டுமே இடுவதும் உண்டு. முட்டைகள் வெண்மை நிறத்தில் இருக்கும்.

## மேற்கோள்கள்
 

பகுப்பு:தென்னிந்தியப் பறவைகள்
பகுப்பு:ஆந்தைகள்
பழுப்பு நிறக் காட்டு ஆந்தை

**பழுப்பு நிறக் காட்டு ஆந்தை** (Brown wood owl, உயிரியல் பெயர்: *Strix leptogrammica* ) என்பது இந்தியா, வங்காளதேசம், இலங்கை, இந்தோனேசியா, தைவான், தெற்கு சீனாவில் காணப்படும் ஒரு ஆந்தை இனமாகும். பழுப்பு நிற காட்டு ஆந்தை தெற்காசியாவில் இனப்பெருக்கம் செய்து வசிப்பவை ஆகும். இந்த இனம்  உண்மையான ஆந்தை (ஸ்ட்ரிகிடே) குடும்பத்தின் ஒரு பகுதியாகும். இந்தக் குடும்பத்தில் பெரும்பாலான ஆந்தைகள் உள்ளன. இது காது கொம்புகளற்ற  ஆந்தை வகையைச் சேர்ந்தது. இது *ஸ்ட்ரிக்ஸ்*  பேரினத்தைச் சேர்ந்தது.

பழுப்பு நிற காட்டு ஆந்தை நடுத்தர அளவிலான பெரிய பறவை (45-57 செமீ நீளம்) ஆகும். உடலின் மேல்பகுதி ஒரே மாதிரியாக அடர் பழுப்பு நிறத்தில் இருக்கும். தோள்பட்டை இறக்கைகளில் மங்கலான வெள்ளைப் புள்ளிகளைக் காணலாம். அடிப்பகுதி பழுப்பு நிற கோடுகளுடன் கூடியது. முக வட்டம் பழுப்பு அல்லது செம்பழுப்பு நிறத்திலும், வெள்ளை நிற விளிம்புகளுடன் இருக்கும்.  கண்கள் அடர் பழுப்பு நிறத்தில் இருக்கும். தொண்டையில் தூய வெள்ளை நிறப் பட்டையைக் காணலாம். பாலினங்களிடையே தோற்ற வேறுபாடு குறிப்பிடத்தக்க அளவு இல்லை.
thumb| ''எஸ்.எல்.'' இலங்கையின் வெலிமடாவில் ''ஓக்ரோஜெனிஸ்''
இவை *(ஹூ) ஹூ ஹூ ஹூ*, அல்லது ஆழ்ந்த *கோகே-கோகே-கா-லூஓ* அல்லது உரத்த அலறலை வெளிப்படுத்தும். இவற்றின் எச்சரிக்கைக் குரல் பார்க்ட, *வாவ்-வாவ்* என்றிருக்கும். சில கிளையினங்கள் தனித்தனி குரல்களைக் கொண்டுள்ளதாக அறியப்படுகின்றன; அவை தோற்றத்திலும் இணைவாழிடச் சிறப்பினத்திலும் வேறுபட்டவை, மேலும் அவை வேறுபட்ட இனங்களாக இருக்கலாம். 

இந்த இனம் ஒரு இரவாடியாகும்.  பொதுவாக இது அடர்ந்த காடுகளில் காணப்படுகிறது.  பழுப்பு நிறக் காட்டு ஆந்தையின் உணவில் முக்கியமாக சிறிய பாலூட்டிகள், பறவைகள், ஊர்வன போன்றவை உள்ளன.

## துணை இனங்கள்
இதில் 14 கிளையினங்கள் உள்ளன. 

* *இசு. லெப்டோகிராமிகா பார்டெல்சி* - பார்டெலின் காட்டு ஆந்தை அல்லது ஜாவன் பழுப்பு நிறக் காட்டு ஆந்தை 
* *இசு. லெப்டோகிராமிகா காலிகேடா-* பார்மோசன் பழுப்பு நிறக் காட்டு ஆந்தை 
* *இசு. லெப்டோகிராமிகா சாசீனி*
* *இசு. லெப்டோகிராமிகா இந்திராணீ*
* *இசு. லெப்டோகிராமிகா லாவோடியானா*
* *இசு. லெப்டோகிராமிகா லெப்டோகிராமிகா *
* *இசு. லெப்டோகிராமிகா மைங்காய்*
* *இசு. லெப்டோகிராமிகா மிர்தா*
* *இசு. லெப்டோகிராமிகா நியூஅரென்சிசு-* இமயமலைக் காட்டு ஆந்தை
* *இசு. லெப்டோகிராமிகா நியாசென்சிசு*
* *இசு. லெப்டோகிராமிகா நிக்டிபாசுமா*
* *இசு. லெப்டோகிராமிகா ஓக்ரோஜெனிசு-* இலங்கைக் காட்டு  ஆந்தை 
* *இசு. லெப்டோகிராமிகா தைசெகுசுட்டி*
* *இசு. லெப்டோகிராமிகா வேகா*

## மேற்கோள்கள்

## வெளி இணைப்புகள்
* 

பகுப்பு:ஆசிய ஆந்தைகள்
பகுப்பு:தென்கிழக்காசியப் பறவைகள்
பகுப்பு:வங்காளதேசப் பறவைகள்
பகுப்பு:தெற்காசியப் பறவைகள்
பகுப்பு:தென் சீனப் பறவைகள்
பெரசு டார்ட்டரேட்டு

**பெரசு டார்ட்டரேட்டு** (*Ferrous tartrate*) என்பது C4H4FeO6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  டார்ட்டாரிக் அமிலத்தின் இரும்பு உப்பாக இது வகைப்படுத்தப்படுகிறது.

## பயன்
இரும்பு டார்ட்ரேட்டு ஓர் எஃகு மருந்தாகப் பயன்படுத்தப்படுகிறது.  மனச்சோர்வு, பீதி நோய் போன்ற பதட்டம் தொடர்பான நிலைமைகளுக்கு எஃகு மருந்து பரிந்துரைக்கப்படுகிறது. பொதுவாக 19 ஆம் மற்றும் 20 ஆம் நூற்றாண்டின் முற்பகுதியில் இம்மருந்து பரிந்துரைக்கப்பட்டது.  பலவகையான தானியங்களிலிருந்து பெறப்பட்ட செறிவூட்டப்பட்ட ஒயின்  எனப்படும் மதுவுடன் டார்ட்டாரிக் அமிலத்தைச் சேர்த்து 30 நாட்களுக்கு வினைபுரியச் செய்து வைத்து பெரசு டார்ட்டரேட்டு தயாரிக்கப்படுகிறது. இதைத் தயாரிப்பதும் கடினமாகும்.

வரலாற்று ரீதியாக, பெரசு டார்ட்டரேட்டடை  2 தேக்கரண்டி அளவுகளில் வயிற்றுக்கு சத்து மருந்தாகப்  பயன்படுத்தப்பட்டது. இரத்த சோகைக்கு சிகிச்சையளிக்கவும் பயன்படுத்தப்பட்டது. 
## மேற்கோள்கள்

பகுப்பு:இரும்பு(II) சேர்மங்கள்
பகுப்பு:டார்ட்டரேட்டுகள்
பகுப்பு:மருந்துகள்